User:Ifca uttarpradesh/sandbox

प्रिय किसान भाईयों, देश को स्वाधीन हुए 65 वर्ष हो गए लेकिन हमारी तस्वीर आज भी कमोबेश कक्षा आठ में लिखे जाने वाले उस निबंध से बाहर नहीं निकल पाई है, जहां हम पहली लाइन में तो यह लिखते थे कि किसान देश का पेट पालते हैं, लेकिन आखिरी लाइन यही रहती थी कि किसान किसानी से इतना कमा नहीं पाते कि वे अपना पेट पाल सके ं। हमारी यह तस्वीर बदलती क्यों नहीं है? जीवन के हर क्षेत्रों में हमने बदलाव देखा और स्वीकारा भी, लेकिन खेती में होने वाले बदलावों को स्वीकारना कभी हमारी प्राथमिकता में क्यों नहीं आता? भारत में कृषि उद्योग नहीं, जीवन पद्धति रही है। तभी तो कृषि कार्य भारतीय संस्कृति में सबसे उत्तम कोटि का माना गया। इस पर किसी ने लिखा है- उत्तम खेती, मध्यम बान। निखिद चाकरी, भीख निदान।। (यानी खेती का काम सबसे उत्तम है, व्यापार दूसरे स्थान पर, नौकरी बुरा काम और भीख मांगना तो बहुत बुरा काम है)। ऐसे देश में खेती अब मजबूरी का काम हो गया है, यह चिंतन और चिंता का विषय है। आज वैश्वीकरण की नीतियों से उन गांवों की दशा और दिशा क्या हो गई है? गांव सिकुड़ रहे हैं, पिछड़ रहे हैं, उजड़ रहे हैं। अन्नदाता किसान आत्महत्याएं करने को मजबूर हो रहे हैं। आखिर हमारा शोषण कब तक होता रहेगा? हम कब तक चुप रहेंगे? इन्हीं सब समस्याओं पर विचार करते हुये भारतीय किसान उपभोक्ता संघ संघटन का उदय हुआ जिसका उद्देश किसानों को आर्थिक, सामाजिक, सांस्कृतिक, शैक्षणिक प्रगति के लिये संगठित करना| कृषी के साथ विविध गृह उद्योगों द्वारा आय के पूरक स्रोत उपलब्ध कर उन्नत जीवनमान की ओर उन्हें अग्रेसर करना है क्यों की इस देश में वित्त की कमी नहीं है, कमी है अच्छे और विचारवान लोगों की जो एक साथ मिलकर किसी योजना पर काम कर सकते है।

आओ साथ मिलकर आसान करें अपनी राह चले खुशहाली की ओर